Diari Oficial de la Generalitat Valenciana


Sumari del DOGV 6148, del 19-11-2009 (2009/13502)

ORDRE de 17 de novembre de 2009, de la Conselleria d'Indústria, Comerç i Innovació, d'ampliació de crèdit de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes a entitats locals per a les actuacions derivades de l'aplicació del Pla de Competitivitat del Comerç Urbà per a l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13276


Data del document
:   17-11-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * comercialització
    * ajuda pública
    * innovació
    * programa d'actuació
    * projecte d'investigació
    * suport econòmic
    * administració local
    * infraestructura urbana
    * manifestació comercial
    * equipament col·lectiu

ORDRE de 17 de novembre de 2009, de la Conselleria d'Indústria, Comerç i Innovació, d'ampliació de crèdit de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes a entitats locals per a les actuacions derivades de l'aplicació del Pla de Competitivitat del Comerç Urbà per a l'exercici 2009. [2009/13036]  
Atés el rellevant paper de les entitats locals, a través de les oficines d'assessorament comercial integrades en la Xarxa d'Agències per al Foment de la Innovació Comercial (AFIC), en l'impuls de l'economia dels seus municipis mitjançant el suport al sector comercial i el desenvolupament d'actuacions lligades al Pla de Competitivitat del Comerç Urbà per a l'exercici 2009, la Generalitat s'ha plantejat fer un esforç addicional aplicant els recursos necessaris per a impulsar l'activitat econòmica.  
En conseqüència, la Conselleria d'Indústria, Comerç i Innovació ha considerat l'oportunitat d'ampliar i facilitar el suport a les accions que les entitats locals de la Comunitat Valenciana porten a cap en este exercici i que estan incloses en la convocatòria efectuada mitjançant l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes a entitats locals per a les actuacions derivades de l'aplicació del Pla de Competitivitat del Comerç Urbà per a l'exercici 2009, i obrir un nou termini de presentació de sol·licituds perquè puguen accedir a les ajudes establides en l'article 15, apartats 1, 2 i 4, el màxim de beneficiaris, en el marc dels principis de transparència, eficàcia i eficiència en l'assignació i utilització dels recursos públics.  
Per això, i en virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 47 del Text Refós de la Llei d'Hisenda Pública Valenciana,   
ORDENE  
Primer  
Ampliar en 754.575,78 euros la dotació assignada a l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes per a entitats locals per a les actuacions derivades de l'aplicació del Pla de Competitivitat del Comerç Urbà per a l'exercici 2009, adscrita al finançament de les ajudes previstes en l'article 15, apartats 1, 2 i 4 de l'esmentada ordre, a càrrec de la línia pressupostària T6913 del capítol IV del programa 761.10, Ordenació i Promoció Comercial; per la qual cosa l'import global màxim assignat a estes ajudes passa a ser de 965.927,21 euros.  
Segon  
Obrir un nou termini de presentació de sol·licituds, per a acollir-se a les ajudes especificades en l'article 15, apartats 1, 2 i 4 de l'Ordre de 29 de juny de 2009, de la Conselleria d'Indústria, Comerç i Innovació, per la qual es regulen les ajudes a entitats locals per a les actuacions derivades de l'aplicació del Pla de Competitivitat del Comerç Urbà per a l'exercici 2009, de cinc dies naturals comptats des de l'endemà de la publicació de la present ordre en el Diari Oficial de la Comunitat Valenciana.  
DISPOSICIONS FINALS  
Primera. Habilitació  
Es faculta la directora general de Comerç i Consum per a dictar les resolucions necessàries per al desplegament, l'eficàcia i l'execució de la present ordre.  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 17 de novembre de 2009  
El conseller d'Indústria, Comerç i Innovació i vicepresident primer del Consell,  
VICENTE RAMBLA MOMPLET